Banka Evropiane për Rindërtim dhe Zhvillim

parapamje
Banka Evropiane për Rindërtim dhe Zhvillim - BERZH () është një institucion financiar ndërkombëtar i themeluar në vitin 1991. Si një bankë investimesh shumëpalëshe për zhvillim, BERZH përdor investimet si një mjet për të ndërtuar ekonomitë e tregut. Fillimisht ajo u përqëndrua në vendet e ish-Bllokut Lindor e më vonë u zgjerua në më shumë se 30 vende nga Evropa Qendrore e deri në Azinë Qendrore. Ngjashëm me bankat e tjera shumëpalëshe të zhvillimit, BERZH ka anëtarë nga e gjithë bota (Amerika e Veriut, Afrika, Azia dhe Australia), me aksionarin më të madh të saj që janë Shtetet e Bashkuara të Amerikës. Me seli në Londër, BERZH është në pronësi të 69 vendeve dhe dy institucioneve të Bashkimit Evropian, (që nga korriku i vitit 2018 India është vendi i 69-të i saj). Megjithë aksionarët e sektorit publik, ajo investon në ndërmarrje private, së bashku me partnerët tregtarë.   Mahmood, M., & Orazalin, N. (2017). Green governance and sustainability reporting in Kazakhstan's oil, gas, and mining sector: Evidence from a former USSR emerging economy. Journal of cleaner Production, 164, 389-397..

 Vendet përfituese 
Armenia, Azerbajxhani, Bellorusia, Bosnja dhe Hercegovina, Bullgaria, Estonia, Egjipti, Gjeorgjia, Greqia, Hungaria, Jordania, Kazakistani, Kirgistani, Kosova, Kroacia, Letonia, Lituania, Moldavia, Mongolia, Mali i Zi, Maroku, Maqedonia e Veriut, Polonia, Qipro, Rumania, Rusia, Serbia, Sllovakia, Sllovenia, Shqipëria, Taxhikistani, Tunisia, Turqia, Turkmenistani, Ukraina dhe Uzbekistani.

 Vendet donatore 
Australia, Austria, Belgjika, Britania e Madhe, Kanada, Kina, Qipro, Çekia (vend përfitues deri më 31.12.2007), Danimarka, Egjipti, Finlanda, Franca, Gjermania, Greqia, Islanda, Irlanda, Izraeli, Italia, India, Japonia, Luksemburgu, Malta, Meksika, Maroku, Holanda, Zelanda e Re, Norvegjia, Portugalia, Rusia, Korea e Jugut, Spanja, Suedia, Shtetet e Bashkuara, Zvicra, Turqia, Bashkimi Evropian dhe Banka Evropiane e Investimeve.

 Shih edhe 
 Eurozona
 Bashkimi Evropian
 Banka Qendrore Evropiane

 Referime